55 Cancri f

55 Cancri f on noin 41 valovuoden päässä Maasta sijaitsevaa tähteä 55 Cancri A kiertävä eksoplaneetta Ravun tähdistössä. Se on viides tähtijärjestelmästä löydetty planeetta ja etäisyyden mukaan neljäs tähdestä. 55 Cancri f oli ensimmäinen eksoplaneetta, jonka tunnuskirjain oli "f"."Researchers Identify First Five-Planet Extrasolar System" . NASA Astrobiologia.

 Löytäminen 
55 Cancri f:n löytämisestä mainittiin ensimmäisen kerran American Astronomical Societyn kokouksessa huhtikuussa 2005,J. Wisdom (11. huhtikuuta 2005). "A Neptune-sized Planet in the rho1 Cancri System". American Astronomical Society. kuitenkin uutinen planeetan löytämisestä kerrottiin julkisuuteen vasta vuonna 2007. 55 Cancri f oli ensimmäinen eksoplaneetta, jonka kiertoradan tiedettiin olevan kokonaan elinkelpoisella vyöhykkellä. Lisäksi 55 Cancrista tuli ensimmäinen tähti, jota tiedettiin kiertävän 5 planeettaa (Auringon lisäksi).

International Astronomical Unionin järjestämässä julkisessa eksoplaneettojen nimeämiskilpailussa 55 Cancri f:lle ehdotettiin nimeksi Harriot, astronomi Thomas Harriotin mukaan.Final Results of NameExoWorlds Public Vote Released  International Astronomical Union (IAU): PressRelease 15.12.2015. Viitattu 2.3.2016

 Kiertorata ja massa 
pienoiskuva|vasen|55 Cancri f:n kiertorata verrattuna omaan aurinkokuntaamme.
55 Cancri f:n kiertorata on noin 0,781 AU:n päässä tähdestään, ja planeetan vuosi on 260 päivän pituinen. Säteittäisliiketutkimuksen mukaan 55 Cancri f:n massan alaraja on 0,144 kertaa Jupiterin massa eli puolet Saturnuksen massasta. Planeetan kiertoradan on useasti arvioitu olevan lähes ympyrän muotoinen.

Hubble-avaruusteleskoopin avulla tehtyjen astrometristen tutkimusten perusteella 55 Cancria kiertävä, ulompi planeetta 55 Cancri d on inklinoitunut 53°:n kulmaan. Mikäli tämä on totta ja tähtijärjestelmä on koplanaarinen, 55 Cancri f:n massa voisi olla 25% suurempi kuin sen arvioitu alaraja eli noin 0,18 Jupiterin massaa."Five Planets Orbiting 55 Cancri". Astrophysics.

 Fyysiset ominaisuudet 
Koska planeettaa ei löydetty suoraan vaan säteisnopeusmenetelmän avulla tarkkailemalla tähteä, jota se kiertää, ominaisuudet kuten säde, koostumus ja lämpötila ovat tuntemattomia. Planeetan massa on noin puolet Saturnuksen massasta. Tämä viittaa siihen, että 55 Cancri f on luultavasti kaasujättiläinen, jolla ei ole kiinteää pintaa. Kuitenkin, koska planeetta on elinkelpoisella vyöhykkeellä, sen mahdollisen kuun pinnalla voisi olla nestemäistä vettä.Sample, Ian (7. marraskuuta 2007). "Could this be Earth's near twin? Introducing planet 55 Cancri f". The Guardian.

 Katso myös 
Luettelo eksoplaneetoista

 Lähteet 
Extrasolar Planet Encyclopedia 

 Viitteet 

 Aiheesta muualla 
Tähtitieteilijät löytävät viidennen planeetan kiertämästä 55 Cancria.  The Starry Mirror 2007. 

Luokka:55 Cancri
Luokka:Eksoplaneetat
Luokka:Jättiläisplaneetat